קופר קאפ

קופר דאגלס קאפ (באנגלית: Cooper Douglas Kupp; נולד ב-15 ביוני 1993) הוא שחקן פוטבול אמריקאי המשחק בעמדת הווייד רסיבר בלוס אנג'לס ראמס מליגת ה-NFL.

== ילדותו ונעוריו ==
קאפ נולד ביאקימה, וושינגטון. הוא נכדו של ג'ייק קאפ, שחקן קו התקפי ב-NFL בעבר, ובנו של קרייג קאפ, קוורטרבק עבר ששיחק גם הוא בליגת הפוטבול המקצוענית בארצות הברית. משפחתו היא אחת מחמש המשפחות בהיסטוריה של ה-NFL שממנה נבחרו שלושה דורות בדראפט ה-NFL.<ref></ref><ref></ref>

קאפ למד וסיים את בית הספר התיכון דייוויס ביאקימה בשנת 2012, שם שיחק פוטבול וכדורסל בקבוצת בית הספר, הפיירטס.<ref></ref> הוא נבחר על ידי הסיאטל טיימס לרשימת 100 הפוטנציאלים המובילים במדינת וושינגטון.<ref name="goeags"></ref>
== קריירת מכללות ==
קאפ למד באוניברסיטת מזרח וושינגטון, שם שיחק בקבוצת איסטרן וושינגטון איגלס.

=== 2013 ===
בשנת 2013, קאפ נכנס לשנת הלימודים הראשונה שלו בתור רסיבר פותח. קאפ סיים את העונה לאחר שקבע מספר שיאי מכללה ומדינה. קאפ קבע שיא מדינה ל ביארדים (1,691), תפיסות לטאצ'דאון (21), משחקים רצופים עם תפיסות לטאצ'דאון (14) ותפיסות (93).<ref name="ncaa"></ref><ref></ref>

ב-26 בנובמבר 2013 נבחר קאפ לחמישייה הראשונה של אזור ביג סקיי והיה הזוכה הראשון אי פעם בפרס פרשמן השנה של האזור.<ref name="krem"></ref>

ב-16 בדצמבר 2013 זכה קאפ בפרס ג'רי רייס לשנת 2013, שניתן לפרשמן המצטיין ב-FCS (תת-החטיבה הנמוכה של חטיבה I בפוטבול המכללות). קאפ הוא השחקן הראשון ממזרח וושינגטון והשחקן הראשון מאזור הביג סקיי שקיבל את הפרס.<ref name="rice"></ref>

קאפ זכה נבחר לקבוצה הראשונה אול-אמריקן בקונצנזוס, לאחר שנבחר לקבוצה על ידי ארבעת הארגונים הגדולים ב-FCS: איגוד מאמני הפוטבול האמריקאי,<ref name="afcaaa"></ref> Associated Press,<ref name="apaa"></ref> רשת הספורט<ref name="tsnaa"></ref> וקרן הפוטבול של וולטר קאמפ.<ref name="wcff"></ref> קאפ היה הרסיבר הראשון הראשון שנבחר לקבוצה הראשונה מאז רנדי מוס ב-1996.

ב-9 בינואר 2014, זכה קאפ בפרס הווייד רסיבר של השנה ב-FCS לשנת 2013. קאפ היה הרסיבר השני ברציפות מהאיגלס שזוכה בפרס, אחרי ברנדון קאופמן, שזכה בו ב-2012.<ref name="cfpa"></ref>

=== 2014 ===
קאפ סיים את עונת הסופומור שלו עם 104 תפיסות ל-1,431 יארדים ו-16 טאצ'דאונים ב-13 משחקים.<ref></ref> הוא נבחר שוב לקבוצה הראשונה אול-אמריקן על ידי AFCA, AP ו-TSN זו העונה השנייה ברציפות. הוא גם נבחר לקבוצה הראשונה של אזור הביג סקיי בפעם השנייה ברציפות.

=== 2015 ===
בעונת 2015, קאפ סיים את העונה עם 114 תפיסות ל-1,642 יארד ו-19 טאצ'דאונים ב-11 משחקים.<ref></ref> הוא שבר את שיא התפיסות בעונה אחת של אזור ביג סקיי עם 114, מקום תשיעי בכל הזמנים ב-FCS לעונה אחת. קאפ נבחר לקבוצה הראשונה של האזור זו השנה השלישית ברציפות וגם נבחר ל-MVP ההתקפי של הליגה, הרסיבר השני ב-42 השנים שלפני שזכה בתואר. בנוסף, קאפ זכה בפרס וולטר פייטון, והפך לשחקן מזרח וושינגטון השלישי שזוכה בפרס ורק לרסיבר השני שזכה בו, אחרי בריאן פינרן ב--1997.<ref name="Eastern Washington’s Cooper Kupp wins Walter Payton Award"></ref>

=== 2016 ===
ב-30 בנובמבר 2015 הודיע קאפ כי הוא יחזור לעונת הסיניור שלו, לאחר שהתרוצצו שמועות שהוא שוקל להתמודד בדראפט ה-NFL ב-2016.<ref></ref> בעונת 2016 הוא סיים עם 117 תפיסות ב-1,700 יארד ו-17 טאצ'דאונים.<ref></ref> בסוף קריירת המכללות של קאפ, 428 תפיסות הפנים שלו ו-6,464 היארדים שהשיג בקריירה הם שניהם שיאי כל הזמנים ב-FCS.<ref></ref> הטאצ'דאונים שהשיג קאפ (73) גם הם מהווים שיא FCS.<ref></ref>

== קריירה מקצועית ==
קופ השתתף בסיניור בול 2017 (משחק מסיימי המכללות) וערך שתי תפיסות ל-14 יארד עבור הצפון, שהפסיד 16–15 לדרום.<ref></ref> ההופעה של קופ בסיניור בול העלתה את מניית הדראפט שלו.<ref></ref>

הלוס אנג'לס ראמס בחרו בקאפ במקום החמישי בסיבוב השלישי (69 בסך הכל) בדראפט 2017.<ref></ref> קופ היה הרסיבר השביעי שנבחר בדראפט ב-2017 והפך לבחירה השנייה בגובהה בתולדות מזרח וושינגטון, אחרי מייקל רוס שנבחר על ידי טנסי טייטאנס ב-2005 (סיבוב שני, 41 בסך הכל).<ref></ref><ref></ref>

=== 2017 ===
ב-9 ביוני 2017, הראמס החתימו את קאפ על חוזה לארבע שנים תמורת 3.83 מיליון דולר, כולל בונוס חתימה של 954,760 דולר.<ref></ref><ref></ref><ref></ref>

קאפ ערך את הופעת הבכורה שלו ב-NFL בפתיחת העונה של הראמס מול אינדיאנפוליס קולטס ורשם ארבע קבלות פנים ל-76 יארד, כולל מסירה של 18 יארד לטאצ'דאון הראשון בקריירה שלו, במהלך ניצחון הראמס 46–9.<ref></ref> בשבוע הרביעי, קאפ השיג חמש תפיסות ל-60 יארד וטאצ'דאון בניצחון הראמס 35–30 על דאלאס קאובויס.<ref></ref> במהלך השבוע השביעי בלונדון מול אריזונה קרדינלס, הוא תפס ארבע מסירות ל-51 יארד והשיג טאצ'דאון של 18 יארד בניצחון 33–0.<ref></ref> בשבוע התשיעי, קאפ פתח לראשונה בקריירה ב-NFL, כשתפס שלוש מסירות ל-54 יארד בניצחון הראמס 51–17 על ניו יורק ג'איינטס.<ref></ref> בשבוע 12 מול ניו אורלינס סיינטס, קאפ רשם משחק ראשון בקריירה עם יותר מ-100 יארד, כשסיים עם 116 בניצחון 26–20.<ref></ref> בשבוע 14 נגד פילדלפיה איגלס, הוא סיים עם חמש תפיסות פנים ל-118 יארד וטאצ'דאון.<ref></ref> עד דצמבר, קאפ פתח בעמדת הרסיבר באופן קבוע וסיים את עונת הרוקי שלו עם 62 תפיסות ל-869 יארד וחמישה טאצ'דאונים.<ref></ref>

הראמס סיימו בראש הבית המערבי של ה-NFC עם מאזן 11–5.<ref></ref> ב-6 בינואר 2018, קאפ הופיע במשחק הפלייאוף הראשון שלו בקריירה כשרשם שמונה תפיסות פנים ל-69 יארד וטאצ'דאון כשהראמס הפסידו 26–13 לאטלנטה פלקונס במשחק הוויילד קארד של ה-NFC בלוס אנג'לס ממוריאל קוליסיאום.<ref></ref>

=== 2018 ===
קאפ נבחר לווייד רסיבר הפותח ב-2018 יחד עם רוברט וודס וברנדין קוקס.<ref></ref> במהלך שבוע 4, קופ תפס תשע מסירות ל-162 יארד ושני טאצ'דאונים (כולם שיאים למשחק בודד), כולל שיא קריירה לקבלת פנים של 70 יארד במהלך הניצחון 38–31 על מינסוטה ויקינגס.<ref></ref> שבוע לאחר מכן, קאפ נפצע בברכו נגד דנוור ברונקוס ויצא מהמגרש. אף על פי שחזר למגרש ברבע השלישי של הניצחון 23–20 של הראמס, קאפ הוצא מההרכב והחמיץ את שני המשחקים הבאים.<ref></ref> במהלך הרבע הרביעי של הניצחון 36–31 על סיאטל סיהוקס בשבוע 10, קופ ירד מהמגרש עם פציעה ללא מגע. בדיקת MRI למחרת אישרה שקאפ קרע את הרצועה הצולבת הקדמית שלו, וגמר את העונה מוקדם מהצפוי.<ref></ref><ref></ref> הוא סיים את העונה עם 40 תפיסות פנים ל-566 יארד ושישה טאצ'דאונים בשמונה משחקים.<ref></ref> ללא קאפ, הראמס הגיעו לסופרבול LIII שם הפסידו 13–3 לניו אינגלנד פטריוטס.<ref></ref>

=== 2019 ===
קאפ חזר מהפציעה שלו לפתיחת העונה של הראמס מול קרוליינה פנתרס. במהלך שבעת המשחקים הראשונים של העונה, קאפ רשם לפחות 100 יארד בארבעה משחקים וארבעה טאצ'דאונים בסך הכל.<ref name="2019GL"></ref> במהלך הניצחון 24–10 בשבוע 8 על סינסינטי בנגלס, קאפ תפס שבע מסירות באורך 220 יארד וטאצ'דאון, הפעם הראשונה בקריירת ה-NFL שלו עם יותר מ-200 יארד במשחק בודד.<ref></ref> הביצועים של קאפ קבעו שיא NFL בכמות היארדים במשחק NFL בינלאומי.<ref></ref> בשבועות 13–17, קאפ עשה טאצ'דאון בחמישה משחקים רצופים.

קאפ סיים את עונת 2019 עם 94 קבלות פנים ל-1,161 יארד ו-10 טאצ'דאונים. הוא הוביל את הקבוצה בתפיסות פנים, תפיסות יארדים ותפיסות לטאצ'דאונים.<ref></ref> עשרת הטאצ'דאונים שתפס קאפ השתוו למארק אנדרוז במקום השני ב-NFL בעונה זו.<ref></ref>

=== 2020 ===
לאחר שלבש את מספר 18 בשלוש העונות הראשונות שלו בליגה, החליף קאפ את מספרו למספר 10, המספר שלו במזרח וושינגטון.<ref></ref> ב-12 בספטמבר 2020 חתם קאפ על הארכת חוזה של 48 מיליון דולר לשלוש שנים עם הראמס,<ref></ref> כולל ערבות של 35.1 מיליון דולר.<ref></ref> קאפ חזר לניצחון בסיבוב הוויילד קארד של הראמס על סיאטל סיהוקס, אך סבל מפציעה בברך, מה שגרם לפספס את ההפסד בסיבוב הראשון לגרין ביי פאקרס.<ref></ref>

קאפ סיים את עונת 2020 עם 92 תפיסות ב-974 יארד ושלושה טאצ'דאונים. הוא רשם שלושה משחקים עם לפחות 100 יארד.<ref></ref> קאפ הוביל את הקבוצה בתפיסות פנים ותפיסות ליארדים בעונה.<ref></ref>

=== 2021 ===
במהלך שלושת המשחקים הראשונים של העונה, קאפ השיג בסך הכל 25 תפיסות ב-367 יארד וחמישה טאצ'דאונים בשלושת הניצחונות של הראמס, כולל משחק שיא עונתי של 163 יארד ושני טאצ'דאונים נגד אינדיאנפוליס קולטס.<ref></ref> משחק השפל של קאפ בעונה זו הגיע ישר לאחר מכן, כשהשיג חמש תפיסות פנים ו-64 יארד בלבד בהפסד 37–20 של הראמס לאריזונה קרדינלס, אבל הוא חזר עם שבעה תפיסות ל-92 יארד בניצחון 26–17 בסיאטל. בשבועות 6 ו-7, לקאפ היו תשע תפיסות ל-130 יארד ועשר תפיסות פנים ל-156 יארד תוך שהוא משיג שני טאצ'דאונים בשני המשחקים מול ניו יורק ג'איינטס ודטרויט ליונס.<ref></ref><ref></ref> קאפ סיים את העונה בשישה משחקים בשבועות 13–18, עם ממוצע של 118.3 יארד למשחק ושישה טאצ'דאונים בסך הכל.<ref></ref>

בעונת ה-12–5 של הראמס, קאפ קבע מספר שיאי מועדון בתפיסות לעונה, מה שזיכה אותו בבחירה למשחק הפרו בול.<ref></ref><ref></ref> הוא נבחר לשחקן ההתקפה של החודש ב-NFC בספטמבר ובאוקטובר.<ref></ref><ref></ref> 145 התפיסות של קאפ ל-1,947 יארד היו שניהם שיאי מועדון, ו-16 הטאצ'דאונים שלו שניים רק ל-17 של אלרוי הירש ב-1951.<ref></ref> בעונת 2021, קופ זכה בכתר המשולש (וייד רסיבר שהוביל את הליגה בתפיסות, יארדים ותפיסות), והפך לשחקן הראשון מאז סטיב סמית ב-2005 שעושה זאת.<ref></ref><ref></ref> 1,947 היארדים של קאפ מדורגים במקום השני בתולדות ה-NFL אחרי ה-1,964 של קלווין ג'ונסון ב-2012, בעוד ש-145 התפיסות שלו שניות רק ל-149 של מייקל תומאס ב-2019.<ref></ref>

בסיבוב הוויילד קארד מול אריזונה קרדינלס, קאפ רשם חמש תפיסות ל-61 יארד וטאצ'דאון בניצחון 34–11.<ref></ref> בסיבוב הראשון הוא רשם תשע תפיסות ל-183 יארד וטאצ'דאון בניצחון 30–27 על טמפה ביי באקנירס.<ref></ref> קאפ השיג תפיסת פנים של 44 יארד כדי לעזור לזכות בשער השדה המנצח של הראמס.<ref></ref> במשחק אליפות ה-NFC נגד סן פרנסיסקו 49', קאפ רשם 11 תפיסות פנים ל-142 יארד ושני טאצ'דאונים בניצחון 20–17, והחזיר את לוס אנג'לס ראמס לסופרבול בפעם השנייה מאז 2018.<ref name="202201300ram"></ref> בסופרבול LVI נגד סינסינטי בנגלס, קאפ השיג את טאצ'דאון הסופרבול הראשון שלו בקריירה, תפיסת פנים מ-11 יארד. הוא והקוורטרבק מתיו סטאפורד היו אחראים לתפיסות מוצלחות רבות, כולל טאצ'דאון מנצח שהוביל לבחירתו של קאפ ל-MVP של הסופרבול.<ref name="202202130cin"></ref><ref></ref> 33 תפיסות הפנים של קאפ בארבעת משחקי פלייאוף קבעו שיא NFL חדש לפלייאוף בודד, בעוד ש-478 היארדים וששת הטאצ'דאונים שלו מדורגים במקום השני בתולדות הפלייאוף של הליגה, אחרי התופס של אריזונה קרדינלס, לארי פיצג'רלד.

=== 2022 ===
ב-9 ביוני 2022 חתם קאפ על הארכת חוזה לשלוש שנים עם הראמס תמורת 80 מיליון דולר.<ref></ref>

== פרסים ותארים ==
=== פרסי NFL ===
* אלוף הסופרבול (LVI)
* MVP של משחק הסופרבול (LVI)
* 2 אליפויות NFC (2018, 2021)
* שחקן ההתקפה של השנה של AP (2021)
* הקבוצה הראשונה של אול-פרו (2021)
* פרו בול (2021)
* שחקן ההתקפה של השנה של (2021)
* ראשון ב-NFL בתפיסות פנים (2021)
* ראשון ב-NFL בתפיסות ליארדים (2021)
* ראשון ב-NFL בתפיסות לטאצ'דאונים (2021)
* PFWA All-Rookie Team (2017)
* מקום 89 בטופ-100 השחקנים בליגה 2022
* מקום 4 בטופ-100 השחקנים בליגה 2022
* פעמיים שחקן ההתקפה של החודש ב-NFC (2021 - ספטמבר, אוקטובר)

=== שיאי NFL ===
* הכי הרבה יארדים שנתפסו על ידי וייד רסיבר בעונה בודדת כולל פלייאוף – 2,425 (2021)
* הווייד רסיבר הראשון אי פעם עם 2,000+ יארד שנתפסו בעונה הסדירה ובפלייאוף<ref name="profootballtalk.nbcsports.com"></ref>
* הכי הרבה משחקים ברציפות עם תפיסות ללפחות 90 יארד – 13 (2021)
* הכי הרבה משחקים עם תפיסות ללפחות 90 יארד בעונה אחת – 13 (2021)
* הכי הרבה תפיסות פנים בפלייאוף אחד – 33 (2021)

=== שיאי מועדון ===
* הכי הרבה תפיסות בעונה - 145 (2021)
* הכי הרבה יארדים - 1,947 (2021)

== חיים אישיים ==
קאפ הוא בנו של קוורטרבק ה-NFL לשעבר קרייג קאפ, בחירת דראפט בסיבוב החמישי של ניו יורק ג'איינטס ב-1990 ששיחק בפיניקס קרדינלס ובדאלאס קאובויס ב-1991.<ref name="kuppfamily"></ref> אחיו הצעיר, קטנר קופ, שיחק גם הוא במזרח וושינגטון והוחתם על ידי לוס אנג'לס ראמס כשחקן חופשי ב-2019, השתתף במחנה האימונים ובמשחקי קדם העונה, אך שוחרר במהלך קיצוץ הסגל האחרון.<ref></ref>

סבו, ג'ייק קאפ, היה שחקן קו התקפי של אוניברסיטת וושינגטון ונבחר בדראפט בסיבוב התשיעי של דראפט 1964 ידי דאלאס קאובויס. הוא שיחק בין השנים 1964–1975 כגארד בדאלאס, וושינגטון רדסקינס, אטלנטה פלקונס וניו אורלינס סיינטס. הוא נבחר לחמישיית הרוקיז של ה-NFL, והיה קפטן הסיינטס חמש פעמים. הוא נבחר לקבוצת כל הזמנים של המועדון בשנת ה-25 ונכנס להיכל התהילה של ניו אורלינס סיינטס ב-1991.

קאפ תואר כנוצרי אדוק.<ref></ref> כשהיה בשנתו האחרונה בתיכון, פגש קאפ את חברתו ואשתו לעתיד אנה קרוסקרי.<ref></ref> בני הזוג נישאו ביוני 2015.<ref></ref> יש להם שני בנים.<ref></ref><ref></ref>

== קישורים חיצוניים ==

== הערות שוליים ==

קטגוריה:זוכי פרס ה-MVP של משחק הסופרבול
קטגוריה:אמריקאים ממוצא שווייצרי
קטגוריה:בוגרי אוניברסיטת מזרח וושינגטון
קטגוריה:שחקני פוטבול: תופסים
קטגוריה:שחקני לוס אנג'לס ראמס
קטגוריה:שחקני פוטבול אמריקאים
קטגוריה:מדינת וושינגטון: ספורטאים
קטגוריה:זוכי פרס ESPY: שחקן ה-NFL של השנה
קטגוריה:אמריקאים שנולדו ב-1993